มีเพศสัมพันธ์วันที่9ประมาณเที่ยงแล้วตอนเย็นซื้อยาคุแบบ28เม็ดใส่ถุงแต่ไม่แน่ใจว่าถุงรั่วมั้ย มีมีโอกาสท้องมั้ยค่ะ
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้อง ก็จะยังมีโอกาสที่จะตั้งครรภ์ได้ประมาณ 2% ค่ะ และหากใช้ไม่ถูกต้อง โอกาสในการตั้งครรภ์ก็จะมากขึ้น เช่น ถุงยางเสื่อมสภาพ มีการฉีกขาดหรือรั่วซึม ใช้ขนาดที่ไม่พอดีกับขนาดอวัยวะเพศ มีการปล่อยให้อวัยวะเพศชายอ่อนตัวก่อนที่จะดึงออกมา มีการใช้อุปกรณ์สิ่งของใส่ในช่องคลอด การใช้ถุงยางซ้ำ ใส่ถุงยางอนามัยซ้อน 2 ชั้น ใช้วาสลีนทาถุงยางอนามัย เป็นต้นส่วนการทานยาคุมกำเนิดชนิด 28 เม็ด หลังจากที่มีเพศสัมพันธ์ไปแล้ว จะไม่สามารถช่วยป้องกันการตั้งครรภ์ได้ เพราะโดยปกติต้องทานต่อเนื่องไปอย่างน้อย 7 วันก่อนหากจะป้องกันการตั้งครรภ์หลังจากการมีเพศสัมพันธ์ ก็ต้องทานยาคุมฉุกเฉิน โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุด แต่ไม่ควรเกิน 72 ชั่วโมง ดังนั้น หากได้มีเพศสัมพันธ์ไปตั้งแต่วันที่ 9 พ.ย. ก็ไม่สามารถทานยาคุมฉุกเฉินทันแล้วหลังจากนี้ ก็ควรทานยาคุมกำเนิดจนครบ 28 เม็ด หากมีประจำเดือนมาในช่วงที่ทานยาเม็ดที่ 23-26 ก็แสดงว่า ไม่มีการตั้งครรภ์เกิดขึ้นค่ะ แต่หากไม่มีประจำเดือนมา ก็ควรตรวจาหาการตั้งครรภ์ดูด้วยค่ะ